**Inglise keele ainekava**

**9. klass**

**ÕPPESISU**

**Teemavaldkonnad**

1. Tehnoloogia ja selle vahendid, arvutid, robotid, ennustuste tegemine, arvamuse avaldamine, tulevikust rääkimine, kaebuste tegemine, arvamuskirjandi kirjutamine, küsitlus teismeliste kohta.
2. Õnnetused, katastroofid, vigastused, ellujäämine, ohtlikud loomad, tunnistuse andmine.
3. Kunstiliigid, muusika, tants, film, oma eelistuste kirjeldamine, kutsete tegemine, nõustumine ja keeldumine, filmi- vms arvustus.
4. Sotsiaalprobleemid, heategevud ja vabatahtlik töö, keskkond, hädaabiteenused ja hädaabiliinidele helistamine, tunnete väljendamine, tekstide kokkuvõtete tegemine, kiri toimetajale, UNESCO.
5. Ametid (sh ohtlikud), karjäär, tööelu, nõu andmine, info küsimine, avalduste ja taotluste kirjutamine.
6. Reklaam, raha ja selle kulutamine, ülikooliharidus, kauplemine, laitmine, kahtluste avaldamine, arutlev kirjand.

**Keeleteadmised**

**Lauseõpetus:** kaudne kõne (aegade ühildumine, küsimused, korraldused, palved); kirjavahemärgid (jutumärgid); sõnade poolitamise põhireeglid (liitsõnad); alistavad sidesõnad (however, though).

**Tegusõna:** isikuline tegumood (Past Perfect, Past Perfect Continuous); modaaltegusõnad (have to, ought, should, would);tuleviku väljendamise erivõimalused, mitmesõnalised tegusõnad, tingimuslaused.

**Omadussõna:** omadussõnade kasutamine rahvusest ja kodakondsusest kõneldes;

enough/too+omadussõna; omadussõna nimisõna funktsioonis (the poor).

**Asesõna:** umbmäärased asesõnad (either, neither); umbisikulised asesõnad (it, there).

**Eessõna:** enim kasutatavad eessõnalised väljendid (take part in, look forward to).

**Määrsõna:** määrsõnade liigid ja võrdlemine; määrsõna koht lauses.

**Sõnatuletus:** liitsõnad; enam kasutatavad ees- ja järelliited nimi-, omadus-, tegu- ja määrsõnade moodustamiseks.

**ÕPITULEMUSED**

1) mõistab endale tuttaval teemal kõike olulist;

2) oskab kirjeldada kogemusi, sündmusi, unistusi ja eesmärke ning lühidalt põhjendada ja

selgitada oma seisukohti ning plaane;

3) oskab koostada lihtsat teksti tuttaval teemal;

4) saab õpitavat keelt emakeelena kõnelevate inimestega igapäevases suhtlemises enamasti

hakkama, tuginedes õpitava keele maa kultuuritavadele;

5) tunneb huvi õpitavat keelt kõnelevate maade kultuurielu vastu, loeb võõrkeelsest eakohast

kirjandust, vaatab filme ja telesaateid ning kuulab raadiosaateid;

6) kasutab võõrkeelseid teatmeallikaid (nt tõlkesõnaraamatut, internetti) vajaliku info

otsimiseks ka teistes valdkondades ja õppeainetes;

7) töötab iseseisvalt, paaris ja rühmas;

8) hindab õpetaja abiga oma tugevaid ja nõrku külgi seatud eesmärkide järgi ning kohandab

oma õpistrateegiaid.

**ÕPPEMATERJALID**

Spark 4 Student’s Book. V. Evans, J. Dooley, Express Publishing 2010.

Spark 4 Workbook. V. Evans, J. Dooley, Express Publishing 2010.

Spark 4 Class CDs. V. Evans, J. Dooley, Express Publishing 2010.

Spark 4 Grammar Book. V. Evans, J. Dooley, Express Publishing 2010.

Front Line English Grammar Series – Modal Verbs. D. Hall, M. Foley, Koolibri 2007.

Grammar Practice Book. A. Pikver, Koolibri 2002.

¹Õpetaja valib lisaõppematerjale oma vabal valikul lähtuvalt seatud eesmärkidest ja õpilaste võimetest ning vajadustest. Kasutatakse mänge, audio- ja videomaterjale, ajakirjandust, internetti.

**HINDAMINE**

III kooliastmes hinnatakse kõiki osaoskusi kas eraldi või integreeritult. Igal õppeveerandil saab õpilane tagasisidet kas suulise või kirjaliku sõnalise hinnangu või hinde vormis kõigi osaoskuste kohta. Soovitatav on kasutada ülesandeid, mis hõlmavad erinevaid osaoskusi (nt projektitööd, iseseisev lugemine jmt).

Töid, mis sisaldavad kõigi osaoskuste kontrolli, on soovitatav III kooliastmes teha mitte rohkem kui 4 õppeaastas.

Õpilane seab koostöös õpetajaga endale õpieesmärke ning annab oma teadmistele ja oskustele hinnangu. Õpilane annab õpetaja juhendamisel hinnangu õppele ning oma tööle õpitavas võõrkeeles.